<classify> Mchezo huo ambao unatarajiwa kuwa na upinzani mkali utachezwa saa mbili usiku baada ya ule wa Azam na KCCA ya Uganda utakaochezwa saa 11 jioni. Mbali na mechi ya Azam na KCCA pia kutakuwa na mechi ya KMKM na Mtende itakayoanza saa tisa alasiri.Katika mchezo wa mapema jana, JKU ilianza vyema michuano hiyo kwa ushindi wa mabao 2-0 dhidi ya Mafunzo. Mabao ya JKY yaliwekwa kimiani na Amour Omar katika dakika ya saba na Isihaka Othman aliyefunga dakika ya 27.Katika hatua nyingine ratiba ya michuano hiyo imelazimika kupanguliwa baada ya Villa SC ya Uganda kujitoa. Awali timu hiyo ilitoa taarifa ya kuja kushiriki na ilipangwa mechi ya kwanza icheze na Yanga leo lakini imejitoa dakika za mwisho.Hivyo nafasi ya Villa sasa inachukuliwa Taifa ya Jangombe katika kundi A ambalo linaundwa na timu za Yanga, Polisi na Shaba.Akizungumzia suala hilo jana Katibu wa Kamati ya Michuano hiyo Khamis Said alisema walipokea taarifa kutoka kwa Chama cha soka Zanzibar ZFA ambao ndio wanaotoa mialiko na mawasiliano kwa timu mbali kuwa Villa haitoshiriki.Alisema kuwa sababu halisi ya timu hiyo kubadilisha maamuzi yao mpaka sasa hawajajua lakini inaonekana kuwa kwao itakuwa ni vigumu kushiriki mashindano hayo.  <topic>: MICHEZO 